**Nu mai trag de mult nădejde că neamul ăsta-și vine-n fire!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mai trag de mult nădejde că neamul ăsta-și vine-n fire!

...

Nu mai trag de mult nădejde că neamul ăsta-și vine-n fire,

N-are cum, cât doarme dus și e bolnav de nesimțire,

Strămoșii lui au fost cândva deopotrivă buni și vrednici,

Cu bătrâni sfătoși la vorbă din care vodă își lua sfetnici.

...

Turma ce-o-nchega norodul avea cei mai buni păstori,

Azi sunt strânși pe lângă vodă netrebnici și lingușitori,

Astăzi nu mai sunt bătrâni dulci la vorbă și sfătoși,

Nu mai găsim printre români decât lași și mincinoși.

...

Lui vodă, care nu-i român, nu-i pasă de-acest popor,

L-au pus străini în fruntea țării ca să facă jocul lor,

N-a mai dat demult poporul vreun român mai acătării,

Nu mai avem nici armată să apere hotarul țării.

...

Țara nu mai are lege să-și recruteze militari,

Nici nu sunt ostașii noștri, ci un soi de mercenari,

Că-și pun în frunte tricolorul, și merg în sunet de fanfară,

E doar așa, ca să dea bine celor ce privesc din țară!

...

Cei ce sunt în fruntea țării, sunt toți niște interpuși,

Iar toată democrația e doar un teatru de păpuși,

Tot destinul țării noastre se scrie undeva-n afară,

De cei care stau în umbră și-au pus labele pe țară.

...

Iar cât timp românul doarme și încă nu se trezește,

De vede dezastrul țării și tot nu se dumirește,

Își merită cu prisosință agonia ce-o trăiește!

...

Și toți martirii ce-au murit pe străzi atunci în 89,

Pentru libertatea țării și pentru o viață nouă,

Înseamnă că s-au păcălit ș-atunci au murit zadarnic

Pentru un popor ce doarme indolent, perfid, slugarnic.

...

Tinerii mureau pe străzi să-l dea jos pe ceaușescu,

Iar proletarii și bătrânii l-au pus în loc pe iliescu,

Au fost uciși sub dicatură românii cei mai valoroși,

Iar poporul a rămas fără bătrâni deștepți, sfătoși.

...

Tinerii ce vin din urmă și care-s vai de capul lor,

Vor duce și mai mult în jos nivelul bietului popor,

Păpușile din fruntea țării de zeci de ani s-au tot zbătut

Nivelul școlilor să-l scadă pe timp ce trece, tot mai mult.

...

Și uite-așa ne-a ajuns neamul pepinieră de cretini,

Români ce cocoțați în frunte vor vinde țara la străini.

...

Pe măsură ce trec anii, România-i mai datoare,

Se-mprumută ca să-și facă mâșlăii ce-o conduc, averi

Și datoare va rămâne țara noastră, până moare,

Pentru că țara e niciunde și va ajunge nicăieri!

...

Asta este România, locuită de-un popor

Ce și-a batjocorit trecutul și nu mai are viitor.

Nu mai trag de mult nădejde că neamul ăsta-și vine-n fire,

N-are cum, cât doarme dus și e bolnav de nesimțire!